Diari Oficial de la Generalitat Valenciana


Sumari del DOGV 4316, del 19-08-2002 (2002/7578)

ACORD de 18 de juny de 2002, de la Comissió Territorial d'Urbanisme de Castelló, relatiu a la modificació puntual del Pla General d'Onda, sobre reclassificació sòl urbà en nucli autònom Artesa (U-11).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7578


Data del document
:   18-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

ACORD de 18 de juny de 2002, de la Comissió Territorial d'Urbanisme de Castelló, relatiu a la modificació puntual del Pla General d'Onda, sobre reclassificació sòl urbà en nucli autònom Artesa (U-11). [2002/7578]
  
Vist l'expedient relatiu a la modificació puntual del Pla General sobre reclassificació sòl urbà en nucli autònom Artesa (U-11), promogut per l'Ajuntament d'Onda, i de conformitat amb el següents:
  
Antecedents de fet
  
Primer
  
El ple de l'Ajuntament d'Onda va acordar exposar al públic la modificació, en sessió de 26 de març de 2001, la qual cosa es va portar a terme per mitjà d'anuncis publicats en el periòdic Mediterráneo d'11 d'abril de 2001 i en el Diari Oficial de la Generalitat Valenciana de 21 de maig de 2001. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en sessió de 30 de juliol de 2001.
  
Segon
  
Emesa la Declaració d'Impacte Ambiental i completada la tramitació, la Comissió Informativa d'Urbanisme de Castelló, en sessió de 6 de maig de 2002, va elevar al ple la següent proposta de resolució: suspendre l'aprovació definitiva de la modificació puntual del Pla General d'Onda en el nucli d'Artesa, ja que l'ordenació que s'establisca en la zona de protecció de la carretera CV-223 siga informada favorablement per l'Oficina del Pla de Carreteres de la COPUT.
  
Tercer
  
La Comissió Territorial d'Urbanisme de Castelló, en sessió de 9 de maig de 2002, va acordar deixar l'expedient sobre la taula, amb l'objecte que pel Servici Territorial d'Urbanisme s'efectuaren les gestions necessàries a fi d'obtindre una solució satisfactòria tant per a l'Ajuntament com per a l'Oficina del Pla de Carreteres de la COPUT.
  
Quart
  
El 13 de maig de 2002 es va presentar en el Servici Territorial d'Urbanisme un exemplar de la modificació que incorporava una solució que havia sigut consensuada amb l'Oficina del Pla de Carreteres de la COPUT. El 15 de maig de 2002 es va sol·licitar informe de l'Oficina del Pla de Carreteres de la COPUT. El 10 de juny del 2002 s'ha emés informe favorable per l'Oficina del Pla de Carreteres de la COPUT.
  
La nova documentació de la modificació ha sigut aprovada pel ple de l'Ajuntament d'Onda en sessió de 27 de maig de 2002.
  
Cinqué
  
El projecte consta de memòria i plans.
  
Sisé
  
L'objecte de la modificació puntual consistix en la reclassificació d'un total de 1.530 m2 de sòl, que passen de no urbanitzable comú a urbà, en el nucli denominat Artesa (de 164 habitants) del municipi d'Onda. De la superfície que se reclassifica 685 m2 es qualifiquen com a sòl dotacional públic viari i 845 m2 com a sòl residencial U-11.
  
La modificació es justifica en el fet que, tenint en compte les característiques d'esta parcel·la, no hi ha cap motiu que justifique la seua classificació com a sòl no urbanitzable, ja que disposa de tots els servicis per a poder ser classificada com a sòl urbà.
  
El Pla General d'Onda va ser aprovat definitivament l'11 d'abril de 1995 i el 22 de juliol de 1998 es va aprovar definitivament l'homologació global del Pla.
  
Seté
  
El 12 de febrer de 2002 s'ha emés la Declaració d'Impacte Ambiental per part de la Direcció General de Planificació i Gestió del Medi de la Conselleria de Medi Ambient.
  
El 10 de juny de 2002 s'ha emés informe favorable per l'Oficina del Pla de Carreteres de la COPUT.
  
Fonaments de dret
  
Primer
  
La tramitació de la present modificació puntual del Pla General d'Onda ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
L'article 43.2 de la LRAU establix que les modificacions de planejament que impliquen reclassificació de sòl no urbanitzable requerixen l'emissió prèvia d'una Declaració d'Impacte Ambiental per part de la Conselleria de Medi Ambient.
  
El 12 de febrer de 2002 s'ha emés la preceptiva Declaració d'Impacte Ambiental per part de la Direcció General de Planificació i Gestió del Medi de la Conselleria de Medi Ambient. La Declaració és favorable amb les condicions següents:
  
?I. Els residus d'obra, considerats com a inerts, hauran de traslladar-se a abocador autoritzat, i resulten necessaris els documents d'acceptació de estos residus com a part de les llicències d'obra que hagen de concedir-se. No es permetrà l'emmagatzematge de cap tipus de residu en la plataforma al·luvial de menor cota.
  
II. Les construccions que s'han de realitzar hauran de preveure, en el seu projecte tècnic, solucions dignes sobre els acabats d'estes en les cotes inferiors de la parcel·la, i es procedix a la revegetació de talussos en cas de realitzar estos, o bé es comprometen a mantindre la neteja de l'àrea on es recolze l'estructura.
  
III. Donada la falta de concreció respecte de les distàncies existents respecte del riu Sec de Betxí, i concretament respecte de l'aresta superior del seu llit, s'haurà de comprovar que la parcel·la es troba a més de 100 metres del dit punt, i s'ha de sol·licitar, en cas contrari, pronunciament favorable respecte de la Confederació Hidrogràfica del Xúquer?.
  
En relació amb la tercera de les condicionants, l'Ajuntament d'Onda, per mitjà d'escrit de 27 de març de 2002, ha informat que ?s'ha procedit a mesurar la distància sobre el pla digital de l'alçament del vol de l'any 1998, i ha donat un mesurament de 113 metres lineals, per la qual cosa supera els 100 metres preceptius?. D'altra banda, per mitjà d'escrit de 14 de març de 2002 es va sol·licitar informe de la Confederació Hidrogràfica del Xúquer, que no ha efectuat cap objecció en el termini legal conferit. D'esta manera, es pot concloure que no hi ha, en virtut del contingut de la Declaració d'Impacte Ambiental, obstacle a l'aprovació definitiva de la modificació.
  
Quart
  
La modificació que s'examina ha acreditat prou que concorren en les parcel·les reclassificades les condicions necessàries per a la seua execució per mitjà d'actuacions aïllades, la qual cosa permet la seua classificació com a sòl urbà. D'altre banda, ha quedat clar que estes estan dotades dels servicis urbanístics que possibiliten tal classificació.
  
D'altra banda, la modificació, ja que crea també el necessari sòl dotacional, complix el que establix l'article 55.3 de la LRAU, en relació amb l'article 17 de l'annex del RPCV, a l'establir les mesures compensatòries necessàries per l'increment edificatori. En funció de les circumstàncies concurrents, és possible també donar per complit el que establix l'article 55.5 de la LRAU.
  
Cinqué
  
En afectar la modificació a la zona de servitud de la carretera CV-223, resultava preceptiu l'informe de l'Oficina del Pla de Carreteres de la COPUT. Este organisme ha emés informe amb data 26 de febrer de 2002, en el qual indica el següent:
  
?L'actuació objecte de la sol·licitud afecta la zona de protecció de la carretera CV-223 segons es descriu en la Llei de Carreteres de la Comunitat Valenciana, la qual cosa pot suscitar dificultats des del punt de vista de la visibilitat i la seguretat vial d'esta.
  
Per les raons exposades, s'estima informar desfavorablement la sol·licitud?.
  
A la vista d'este informe l'Ajuntament ha presentat una nova documentació, la qual ha sigut remesa de nou a l'Oficina del Pla de Carreteres, organisme que ha informat amb data 10 de juny de 2002 el següent:
  
?En la nova documentació remesa (...) s'esmenen les diferències apuntades en l'informe del 26 de febrer de 2002, relatives a la seguretat viària en la carretera CV-223.
  
Per les raons exposades, s'estima informar favorablement la sol·licitud.
  
No hi ha, doncs, obstacle a l'aprovació de la modificació.
  
Sisé
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar defintivament la modificació puntual del Pla General d'Onda en el nucli d'Artesa.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 18 de juny de 2002.- El secretari de la Comissió Territorial de Urbanisme: Fernando Renau Faubell.